Doložka
vybraných vplyvov

A.1. Názov materiálu: Návrh na uzavretie Dohody o Jednotnom patentovom súde 
        Termín začatia a ukončenia PPK: 21.1.2013-28.1.2013  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Vplyvy na rozpočet verejnej správy
V súlade so štatútom sa prevádzkové náklady súdu hradia z rozpočtu súdu. Súd sa však stane samofinancovateľný po uplynutí  počiatočného prechodného obdobia siedmich rokov od nadobudnutia platnosti dohody. 
K dátumu nadobudnutia platnosti tejto dohody (najskôr 1. 1. 2014 alebo prvým dňom štvrtého mesiaca po uložení trinástej listiny o ratifikácii – čl. 89 dohody) zmluvné členské štáty poskytnú počiatočné finančné príspevky nevyhnutné na zriadenie súdu. Počas počiatočného prechodného obdobia siedmich rokov sa príspevky členských štátov, ktoré túto dohodu ratifikujú alebo k nej pristúpia po tom, ako nadobudne platnosť, vypočítajú na základe počtu európskych patentov, ktoré majú účinok na území ratifikujúceho alebo pristupujúceho členského štátu k dátumu ratifikácie alebo pristúpenia, a na základe počtu európskych patentov, v súvislosti s ktorými sa v roku predchádzajúcom roku, v ktorom došlo k ratifikácii alebo pristúpeniu, začalo na vnútroštátnych súdoch ratifikujúceho alebo pristupujúceho členského štátu konanie o porušení alebo o zrušení .
Po ukončení počiatočného prechodného obdobia siedmich rokov, počas ktorých by sa súd mal stať finančne samostatným, sa výška výnimočných príspevkov zo strany zmluvných členských štátov, v prípade, že sú takéto príspevky potrebné, určí v súlade s podielovým kľúčom pre rozdelenie ročných udržiavacích poplatkov za európske patenty s jednotným účinkom platným v čase, keď potreba poskytnúť takýto príspevok vznikla.
            Príspevok Slovenskej republiky, ktorý nie je možné v súčasnosti explicitne určiť, bude zabezpečený v rámci schválených limitov výdavkov dotknutých kapitol na príslušný rozpočtový rok na základe rokovania dotknutých rezortov po určení presnej sumy príspevku na činnosť Jednotného patentového súdu za Slovenskú republiku (Úrad priemyselného vlastníctva SR, Ministerstvo zahraničných vecí a európskych záležitostí SR, Ministerstvo financií SR a Ministerstvo spravodlivosti SR).  Príspevok Slovenskej republiky je momentálne možné určiť iba odhadom, ktorý prezentovalo poľské predsedníctvo Rady EÚ na rokovaní Rady pre konkurencieschopnosť 5. decembra 2011 a vychádza z počtu platných európskych patentov vydaných v Slovenskej republike v roku 2010 a počtu sporov na slovenských súdoch týkajúcich sa európskych patentov v roku 2008, resp. 2009. Pre Slovenskú republiku bol odhadnutý príspevok v r. 2015 na sumu 10 240 eur a v r. 2020 na sumu 38 720 eur, pričom celkové náklady Jednotného patentového súdu (vrátane príspevku SR) v r. 2015 sa odhadujú na sumu 2 560 000 eur a v r. 2020 na sumu 9 680 000 eur. Uvedený odhad bol vypracovaný na základe kľúča zodpovedajúceho modelu financovania, ktorý pre Slovenskú republiku predstavuje najnižšie finančné zaťaženie a ktorý sa podarilo počas rokovaní presadiť.

      
A.4. Alternatívne riešenia
Nepredkladajú sa alternatívne riešenia.

A.5. Stanovisko gestorov